**Grafický dizajnér:**

V kategórii grafik rieši súťažiaci vždy úlohu ktorá súvisí z navrhovania propagačných materiálov ako napríklad: plagát, bulletin, vizitka, hl. papier, webstránka, applikácia a podobne.

Súťažiaci riešia  zadanie vždy v určenom časovom limite (napr. 4h) počas ktorého majú za úlohu spracovať grafické riešenia/návrhy zadaných úloh.

**Vyžadované znalosti programov:**

Adobe Photoshop, Adobe Illustrator / Corel , Adobe InDesign, Adobe Bridge, Adobe Acrobat, práca so súbormy.

**Súťažné úlohy sú rozdelené do dvoch hlavných častí:**

* spracovanie grafických podkladov a návrh propagačných materiálov
	+ návrh propagačných materiálov pomocou zvolených grafických programov
	+ dodržiavanie štandardných alebo preddefinovaných orezových značiek
	+ dodržiavanie farebných profilov podľa ich následného použitia (tlač, web) alebo inštrukcií zo zadania
	+ vytváranie, vkladanie a úprava obrázkov, ich optimalizácia pre tlač
	+ generovanie a exportovanie PDF dokumentov podľa požiadaviek s vyžadovanými nastaveniami (farebné profily, orezové značky, verzia PDF, nastavenie kompresie alebo farebnej konverzie)

* tlač navrhnutých podkladov a ich následná ručná finalizácia
	+ vytvorenie papierového modelu reklamného predmetu
	+ orezávanie propagačných materiálov podľa orezových značiek
	+ lepenie firemných dokumentov na spoločnú podložku

**V kategórii Web - Webdizajner**

Súťažiaci budú riešiť zadanie v určenom časovom limite (2.5 - 3.5 hodiny). Vyžadované znalosti: HTML, CSS, PHP/NodeJs, MySQL, JavaScript. Spracovanie front-end elementov, ako príprava pre implementáciu back-end časti. Dodržiavanie platných W3C štandardov, založených na validácií napísaného kódu.

**Súťažné úlohy sú rozdelené do dvoch hlavných častí:**

* spracovanie front-end časti webu
	+ návrh webových stránok pomocou HTML 5, DHTML, JavaScript, XHTML s využitím aplikačného softvéru
	+ využitie CSS
	+ optimalizovanie stránky pre rôzne prehliadače (posledné aktualizované verzie)
	+ responzivita webovej stránky pre rozlíšenia (360×640px, 1600×900px, 1920x1080px)
	+ dodržiavanie W3C štandardov (http://www.w3.org)

* implementácia back-end časti webu
	+ programovanie na strane servera
	+ vytvorenie back-end prostredia založeného na PHP/NodeJs
	+ vytvorenie databázy MySQL
	+ import/export XML dát z/do databázy